เครื่องยนต์นิสสัน YD

เครื่องยนต์ **YD** เป็นเครื่องยนต์ดีเซล 4 สูบเรียงขนาด 2.2 และ 2.5 ลิตร (2,184 และ 2,488 ซีซี) จากนิสสัน มีเสื้อสูบเหล็กหล่อและฝาสูบอะลูมิเนียมพร้อมเพลาลูกเบี้ยวคู่เหนือสูบขับด้วยโซ่ เครื่องยนต์นี้มีโครงสร้างทางสถาปัตยกรรมร่วมกันกับเครื่องยนต์เบนซิน QR เป็นอย่างมาก

## YD22
### YD22DD
เครื่องยนต์นี้ได้รับรางวัล *Sho-Ene Taisho* (รางวัลการอนุรักษ์พลังงาน) ประจำปีงบประมาณ 1998 และถูกทำการตลาดในชื่อ NEO Di เครื่องยนต์ YD22DD ถูกใช้ในรถตู้นิสสัน เอดี Y11 และนิสสัน เอกซ์เพิร์ต (VEW11) เป็นเครื่องยนต์แบบไม่มีระบบอัดอากาศ ใช้ปั๊มหัวฉีดแบบโรตารีควบคุมด้วยอิเล็กทรอนิกส์ VP44

### YD22DDT (ปั๊ม VP44)
เครื่องยนต์ YD22DDT ถูกใช้ในนิสสัน เอ็กซ์เทรล และนิสสัน อัลเมร่า N16 โดยมีระบบหัวฉีดแบบโรตารีอิเล็กทรอนิกส์ VP44 และเทอร์โบชาร์จเจอร์แบบเวสต์เกต รุ่นที่ใช้ปั๊ม VP44 สามารถสังเกตได้ง่ายเนื่องจากมีฝาครอบเก็บเสียงแบบแบนอยู่เหนือเครื่องยนต์

### YD22DDTi (คอมมอนเรล)

YD22DDTi เป็นเครื่องยนต์ดีเซลคอมมอนเรลที่เปิดตัวใน ค.ศ. 2001 ในช่วงการปรับโฉมเล็กน้อยครั้งแรกของนิสสัน พรีเมร่า P12, อัลเมร่า N16 และอัลเมร่า ทีโน V10 นอกจากนี้ยังติดตั้งในนิสสัน เอ็กซ์เทรล ระบบฉีดเชื้อเพลิงเป็นแบบคอมมอนเรล พร้อมเทอร์โบแปรผันและอินเตอร์คูลเลอร์ ให้กำลังและแรงบิดสูงสุดในบรรดาเครื่องยนต์ YD22 ทั้งหมด รถที่มีเครื่องยนต์คอมมอนเรลรุ่นนี้มักมีป้าย DDTI รุ่นคอมมอนเรลสามารถแยกความต่างจากรุ่น VP44 ได้โดยดูจากปุ่มหัวฉีดสี่ปุ่มที่ด้านบนของฝาครอบเก็บเสียง

รุ่นไม่มีอินเตอร์คูลเลอร์นั้นก็มีให้เลือกใช้ด้วยเช่นกัน แต่มีกำลังต่ำกว่า

## YD25
### YD25DDTi (ปั๊ม VP44)

เครื่องยนต์นี้ใช้ปั๊มหัวฉีดแบบโรตารี VP44 และมีระบบอัดอากาศแบบเทอร์โบชาร์จและอินเตอร์คูลเลอร์ ในนิสสัน เพรสซาจ/บาสซารา เครื่องยนต์นี้ติดตั้งในแนวขวาง โดยมีเทอร์โบชาร์จแบบปรับครีบแปรผัน (Garrett GT1749V) และแรงบิดถูกจำกัดไว้ที่ประมาณ 28.6 กก.-ม. (280 นิวตัน-เมตร; 207 ปอนด์-ฟุต) เพื่อให้เหมาะสมกับเกียร์อัตโนมัติ 4 สปีดที่ติดตั้งมา

ในนิสสัน นาวารา/คิงแค็บ/ฟรอนเทียร์ D22 เครื่องยนต์โดยพื้นฐานแล้วเหมือนกัน (กับเพรซาจ/บาสซารา) ยกเว้นการปรับเปลี่ยนอุปกรณ์เสริม จุดยึด และท่อทางต่าง ๆ เพื่อให้เหมาะสมกับการวางเครื่องยนต์ตามยาว เทอร์โบเป็นแบบเวสเกต IHI RHF4 ซึ่งมีอินเตอร์คูลเลอร์ด้วย เกียร์ที่แข็งแรงกว่าช่วยให้สร้างแรงบิดได้มากกว่ารุ่นที่ใช้ในเพรซาจ/บาสซารา

นิสสันยังผลิตรุ่นที่ปรับแต่งมาให้มีกำลังน้อยลง ประหยัดน้ำมันขึ้น และปล่อยมลพิษน้อยลง โดยมีวัตถุประสงค์เฉพาะสำหรับรถเพื่อการพาณิชย์ เปิดตัวใน ค.ศ. 2012 สำหรับนิสสัน NV350 คาราวาน และเข้ามาแทนที่เครื่องยนต์ ZD30DDTi ขนาด 3 ลิตรรุ่นก่อนหน้า ยังคงใช้เทอร์โบแบบแปรผันที่ได้รับการปรับปรุงใหม่ นอกจากนี้ยังมีระบบระบายความร้อน EGR เพื่อลด NOX พร้อมวาล์วบายพาสเพื่อเลี่ยงการเพิ่มการปล่อยไฮโดรคาร์บอนก่อนที่เครื่องยนต์จะถึงอุณหภูมิทำงาน และฝาสูบที่ได้รับการปรับปรุงให้เหมาะสมตามวิธีการเผาไหม้ MK (Modulated Kinetics) ของนิสสัน

;การติดตั้ง
* 1998–2001 นิสสัน เพรซาจ
* 1998–2001 นิสสัน บัสซารา
* รถกระบะนิสสัน D22 (นาวารา / คิงแค็บ / ฟรอนเทียร์)
* รถกระบะนิสสัน D40 (นาวารา) ()
* 2004–ปัจจุบัน  นิสสัน ฟรอนเทียร์
* 2012-2021 นิสสัน NV350 คาราวาน (E26)

### YD25DDTi High Power ("DCi")

คำอธิบายทางเทคนิคของ YD25DDTi หมายถึงเครื่องยนต์ YD25 ที่ใช้ปั๊มหัวฉีดอิเล็กทรอนิกส์แบบโรตารี VP44 และมีท่อจ่ายน้ำมันไปยังแต่ละสูบ ติดตั้งเทอร์โบแบบแปรผัน (Garrett GT2056V) ส่วนเครื่องยนต์แบบคอมมอนเรลของรุ่นนี้ในยุโรปจะเรียกว่า DCi เครื่องยนต์แบบคอมมอนเรลนี้ใช้ในนิสสัน นาวารา D40, นาวารา D22 รุ่นหลัง ๆ และพาทไฟน์เดอร์ R51

เครื่องยนต์ YD25DDTi High Power ถูกพัฒนาขึ้นใน ค.ศ. 2005 เพื่อใช้ในนิสสัน นาวารา (D40) และนิสสัน พาทไฟน์เดอร์ (R51) ในตอนแรก เครื่องยนต์นี้ให้กำลัง 128 กิโลวัตต์ (174 แรงม้า) ที่ 4,000 รอบต่อนาที และแรงบิด 41.1 กิโลกรัม-เมตร (403 นิวตัน-เมตร) ใน ค.ศ. 2010 นิสสันปรับปรุงเครื่องยนต์และเทอร์โบ (จาก GT2056V เป็น BV45) สำหรับนาวารา D40 และพาทไฟน์เดอร์ R51 รุ่นปรับโฉม ทำให้เครื่องยนต์มีกำลังเพิ่มขึ้นเป็น 140 กิโลวัตต์ (190 แรงม้า) และแรงบิดเพิ่มขึ้นเป็น 45.9 กิโลกรัม-เมตร (450 นิวตัน-เมตร) ใน ค.ศ. 2011 นิสสัน มูราโนถูกติดตั้งเครื่องยนต์ที่ได้รับการปรับปรุงนี้ด้วย

;การติดตั้ง
* 2006–2014 นิสสัน นาวารา (D40)
* 2005–2012 นิสสัน พาทไฟน์เดอร์ (R51)
* 2011–2014 นิสสัน มูราโน
* 2015–ปัจจุบัน นิสสัน NP300 นาวารา (D23)
* 2018–ปัจจุบัน นิสสัน เทอร์ร่า (D23)

## ข้อมูลอ้างอิงเครื่องยนต์
เครื่องยนต์ YD ผลิตในรุ่นต่อไปนี้:

## ดูเพิ่ม
* เครื่องยนต์นิสสัน

## อ้างอิง

YD
หมวดหมู่:เครื่องยนต์ดีเซลตามรุ่น
หมวดหมู่:เครื่องยนต์สี่สูบเรียง